# «Жеке тұлғаның кірістері мен мүлкі туралы декларацияның нысанын және оны жасау қағидаларын бекіту туралы» Қазақстан Республикасы Қаржы министрінің 2021 жылғы 13 қыркүйектегі № 927 бұйрығына өзгерістер енгізу туралы» Қазақстан Республикасы Қаржы министрінің бұйрығының жобасына (бұдан әрі – Жоба)

**АНЫҚТАМА**

Жоба:

1) «Қазақстан Республикасының № 208-VIII Кодексіне өзгерістер мен толықтырулар енгізу туралы» 2025 жылғы 15 шілдедегі Қазақстан Республикасы Заңының 1-бабы 1-тармағының 64) және 65) тармақшаларына сәйкес ҚРЗ «Салық және бюджетке төленетін басқа да міндетті төлемдер туралы» (Салық кодексі) және Қазақстан Республикасының оны қолданысқа енгізу туралы заңдары»;

2) Қазақстан Республикасы Премьер-Министрінің 2025 жылғы 12 тамыздағы № 127-ө өкімімен бекітілген «Салық және бюджетке төленетін басқа да міндетті төлемдер туралы» Қазақстан Республикасының Кодексіне (Салық кодексі) және оны қолданысқа енгізу мәселелері бойынша Қазақстан Республикасының заңдарына өзгерістер мен толықтырулар енгізу туралы» 2025 жылғы 15 шілдедегі Қазақстан Республикасының Заңымен негізделген құқықтық актілердің тізбесіне сәйкес әзірленді.

Жоба «Салық және бюджетке төленетін басқа да міндетті төлемдер туралы» Қазақстан Республикасының Кодексіне (Салық кодексі) және оны қолданысқа енгізу мәселелері бойынша Қазақстан Республикасының заңдарына өзгерістер мен толықтырулар енгізу туралы» Қазақстан Республикасы Заңының қабылдануына байланысты Қазақстан Республикасы Қаржы министрінің 2021 жылғы 13 қыркүйектегі № 927 бұйрығының 4-қосышасы «Жеке тұлғаның кірістері мен мүлкі туралы декларацияны жасау қағидаларына» өзгерістер енгізуді көздейді, онда Салық кодексінің 633 және 634-баптарына жалпыға бірдей декларациялаудың төртінші кезеңінің күшін жоюға байланысты кірістері мен мүлкі туралы декларацияны табыс ететін тұлғалар санаттарын өзектендіру бөлігінде өзгерістер енгізу, сондай-ақ мүлікті сатып алу/иеліктен шығару туралы, сондай-ақ сатып алуға арналған шығыстарды жабу көздері туралы мәліметтерді декларацияда көрсетуге міндетті тұлғалар санатын толықтыру бөлігінде өзгерістер енгізу көзделген.

Жобаны іске асыру әділ салық салуды қамтамасыз ету мақсатында жеке тұлғалардың кірістері мен мүлкін бақылаудың тиімді жүйесін құруға ықпал ететін болады.